โค้ชแม็กซ์ คาด เทวินทร์ พักยาวเกือบปี ลุ้นหนักบู๊โอลิมปิก
โค้ชแมกซ์ ร.ต.ท.ชัชวาล ขาวละออ ผู้ฝึกสอนเทควันโดทีมชาติเผย หลัง เทม เทวินทร์ หาญปราบ จอมเตะไทย เข้ารับการผ่าตัดเอ็นไขว้หน้าเข่าขวาขาด วันที่ 15 ก.ค. ต้องใช้เวลาพักรักษาอาการเกือบ 1 ปี ทำให้โอกาสไปโอลิมปิก 2020 อีกครั้ง แทบจะปิดตายลงแล้ว ส่วนทีมตบลูกยางปัญญาชนสาวไทย ประเดิมสนามวอลเลย์บอลหญิง กีฬามหาวิทยาลัยโลก 2019 ที่อิตาลี แพ้รัสเซีย ไป 0-3 เซต ด้านเจ้าภาพอิตาลีเตรียมถุงยางอนามัยไว้ถึง 110,000 ชิ้น เพื่อแจกจ่ายให้นักกีฬาและเจ้าหน้าที่ที่มาร่วมชิงชัยในครั้งนี้ ซึ่งมากกว่าครั้งที่แล้วถึง 3 เท่า,การแข่งขันกีฬามหาวิทยาลัยโลก ครั้งที่ 30 นาโปลี 2019 ที่เมืองเนเปิลส์ ประเทศอิตาลี เมื่อวันที่ 5 ก.ค.ที่ผ่านมา ตามเวลาท้องถิ่น โค้ชแมกซ์ ร.ต.ท.ชัชวาล ขาวละออ ผู้ฝึกสอนเทควันโดไทย เปิดเผยว่า เทม เทวินทร์ หาญปราบ จอมเตะทีมชาติไทย เจ้าของเหรียญเงิน โอลิมปิกเกมส์ 2016 ต้องถอนตัวจากกีฬามหาวิทยาลัยโลกครั้งนี้แล้ว และไม่ได้เดินทางมากับทีมด้วย เนื่องจากมีอาการเอ็นไขว้หน้าเข่าขวาขาด ต้องเข้ารับการผ่าตัดเพื่อรักษาอาการเจ็บ ที่โรงพยาบาลพระมงกุฎเกล้าในวันที่ 15 ก.ค. ซึ่งอาจจะต้องพักรักษาตัวเกือบ 1 ปี และโอกาสที่จะไปแข่งขันในโอลิมปิกเกมส์แทบจะปิดตายแล้ว,ผู้ฝึกสอนจอมเตะไทยกล่าวต่อว่า เทวินทร์เจ็บตอนซ้อมก่อนจะเดินทางมาไม่นาน ทำให้ต้องผ่าตัดรักษาอาการเจ็บทันที ซึ่งก็ถือว่าต้องใช้เวลารักษาตัวนานประมาณ 6-8 เดือน ถึงแม้จะหายทันโอลิมปิกเกมส์ในปีหน้าที่ญี่ปุ่น แต่เมื่อดูความพร้อมของร่างกายที่มีเวลาเตรียมตัวไม่ถึง 2 เดือน โอกาสที่จะไปทำผลงานได้ดีคงเป็นเรื่องยาก น่าจะเปิดโอกาสให้น้องๆ คนอื่นไปลุ้นเหรียญมากกว่า,ขณะที่อันซา สำนักข่าวอิตาลี รายงานว่า มหกรรมกีฬาปัญญาชนโลกครั้งนี้ เจ้าภาพอิตาลี ได้เตรียมวัตถุดิบและการบริการทุกอย่างไว้อย่างพอเพียง โดยมีน้ำดื่ม 800,000 ลิตร เครื่องดื่มอื่นๆ 400,000 ลิตร และน้ำเกลือแร่ 400,000 ลิตร ขณะที่ถุงยางอนามัยก็ได้เตรียมไว้ถึง 110,000 ชิ้น เพื่อแจกจ่ายให้กับนักกีฬาและเจ้าหน้าที่เกือบ 20,000 คน ที่มาร่วมการแข่งขันครั้งนี้ สำหรับปริมาณถุงยางอนามัยครั้งนี้ที่เตรียมไว้มีจำนวนมากขึ้นกว่าครั้งที่แล้ว ที่ไต้หวัน ถึง 3 เท่า เนื่องจากครั้งที่แล้วเจ้าภาพเตรียมไว้ 30,000 ชิ้น,ส่วนผลงานของนักกีฬาปัญญาชนไทย ปรากฏว่า วอลเลย์บอลหญิงทีมไทย ประเดิมลงเล่นนัดแรกของกลุ่มเอ แพ้รัสเซีย 0-3 เซต 14-25, 15-25, 19-25 โดยในนัดนี้รัสเซียมีแอนนา ลาซาเรวา นักตบทีมชาติรัสเซียชุดใหญ่ร่วมทีมมาด้วย และทำไปคนเดียว 21 แต้มในแมตช์นี้ ส่วนผลอีกคู่ในกลุ่มเดียวกัน แคนาดา ชนะเม็กซิโก 3-0 เซต 25-20, 25-14, 25-22 นัดต่อไปไทยจะพบกับแคนาดา,กีฬาอื่นๆมีดังนี้ ณัฐพันเลิศ เอื้ออภิญญากุล แม่นปืนหนุ่มไทย ชวดเข้ารอบชิงชนะเลิศ ปืนสั้นอัดลม 10 เมตรชาย ไปแบบฉิวเฉียด โดยรอบคัดเลือก ณัฐพันเลิศยิงได้ 570 คะแนน จบอันดับ 10 ซึ่งรอบ คัดเลือกนำ 8 อันดับแรกเข้ารอบไฟนอล ขณะที่พีชณัฐ คล้ายสุบรรณ ยิงได้ 554 คะแนน ได้อันดับ 27 ไม่ผ่านเข้ารอบชิงฯเช่นกัน ขณะที่ยิงเป้าบิน ประเภทแทร็ปชาย สุธีร์ ชลประเสริฐ ลงแข่ง 2 รอบสุดท้าย รอบ 4 ยิงได้ 24 คะแนน และรอบ 5 ยิงได้ 21 คะแนน รวม 106 คะแนน เป็นอันดับ 11 ไม่ผ่านเข้ารอบต่อไป,ส่วนยูโด รุ่น 81 กก.ชาย มาซายูกิ เทราดะ ลูกครึ่งไทย-ญี่ปุ่น รอบแรกพบกับอาลี โมฮาหมัด อับเดลเราะห์มัน จากอียิปต์ ช่วงแรกยังสู้กันอย่างสูสี ถึงแม้นักปล้ำอียิปต์จะตัวใหญ่กว่า อย่างไรก็ตาม เทราดะโดนจับฟาวล์ 3 ครั้ง จนทำให้แพ้ไปในที่สุด ผศ.ชาญชัย สุขสุวรรณ ผู้ฝึกสอนยูโดไทย กล่าวว่า การตัดสินครั้งนี้ค่อนข้างค้านสายตา โดยเฉพาะเมื่อชาติเล็กเจอกับชาติใหญ่ ความได้เปรียบจะอยู่ที่นักกีฬาชาติใหญ่ทันที ทั้งคุณาธิป เยี่ยอ้น และมาซายูกิ มีจังหวะชัดเจนว่าจะชนะได้ แต่ผู้ตัดสินกลับตัดสินเอนเอียงไปทางคู่แข่ง ซึ่งเก็บบทเรียนว่าครั้งหน้าจะต้องเตรียมตัวเรื่องนี้ให้ดีกว่าเดิม,ขณะที่เทนนิส มะนาว ธมจันทร์ มอมขุนทด และ พราว ชมภู่ทิพย์ จันดาเขต 2 นักหวดสาวไทยคว้าชัยในรอบ 2 ประเภทหญิงเดี่ยวได้ทั้งคู่ ชมภู่ทิพย์ ชนะโรซิโอ เมอร์โล จากอาร์เจนตินา 6-1, 6-1 ส่วนธมจันทร์ออกแรงเหนื่อย ก่อนเฉือนชนะนาตาชา ปิดูลู 2-1 เซต 5-7, 6-1, 7-6 (2) ผ่านเข้ารอบ 3 หรือรอบ 32 คนสุดท้าย ด้าน เน็ต พลภูมิ โควาพิทักษ์เทศ ลงแข่งรอบ 2 ชายเดี่ยว แพ้กริกอรี โลมากิน จากคาซัคสถาน 6-7 (4), 2-6
ผู้ฝึกสอนเทควันโดทีมชาติเผย หลัง เทม เทวินทร์ หาญปราบ เข้ารับการผ่าตัดเอ็นไขว้หน้าเข่าขวาขาดวันที่ 15 ก.ค. ต้องใช้เวลาพักรักษาอาการเกือบ 1 ปี โอกาสไปโอลิมปิก 2020 แทบจะปิดตายลงแล้ว
โค้ชแม็กซ์,ชัชวาล ขาวละออ,เทควันโดทีมชาติไทย,เทวินทร์ หาญปราบ,กีฬามหาวิทยาลัยโลก ครั้งที่ 30